**Tisztelt Szülő/Gondviselő/Étkezést igénylő!**

A Fővárosi Önkormányzat feladatellátási körébe tartozó intézmények esetében a gyermekétkeztetési szolgáltatást az Étkeztetési Szolgáltató Gazdasági Szervezet (1134 Budapest Róbert K. krt. 49-51.) látja el. Az intézményi gyermekétkeztetés igénybevételéhez kapcsolódó legfontosabb információkról az alábbiakban tájékoztatjuk Önöket.

**Kapcsolattartás, étkezés lemondása:**

Étkezés igénybevételéhez a szándéknyilatkozat/igénylőlap nyomtatványt kitöltve az etkezes@eszgsz.hu elektronikus levelezési címre kell megküldeni, illetve aki nem rendelkezik online levelezési lehetőséggel, postai úton az ÉSZGSZ 1559 Bp.139, Pf.71 levelezési címre küldheti, vagy személyesen a 1134 Budapest, Róbert Károly krt. 49-51. szám alatti székhelyünkön tudja leadni H-CS 8:00-12:00 között.

Az étkezés lemondása elsődlegesen a MultiSchool program szülői felületén keresztül történhet minden nap reggel 9 óráig a következő naptól kezdődő időszakra.

Kérjük, hogy az ingyenes étkezést igénybe vevőkre vonatkozóan is teljesítsék az étkezés lemondást az ételpazarlás elkerülése végett.

Amennyiben a szülői felület ideiglenesen nem érhető el a lemondást a lemondas@eszgsz.hu címre küldjék meg. Az írásbeli lemondás esetében kérjük az étkező gyermek nevét, oktatási/nevelési intézményét, és a lemondásra kerülő napokat dátum szerint írják meg. Csak a pontosan beazonosítható lemondásokat tudjuk rendszerünkben rögzíteni.

Az étkezéssel kapcsolatosan igénybe vehető e-mail címek:

* etkezes@eszgsz.hu
* étkezéssel kapcsolatos igénylőlap/szándéknyilatkozat, egyéb kedvezményes étkezést alátámasztó dokumentumok, kitöltött nyomtatványok megküldésére,
* regisztrációs kód kérése,
* elfelejtett felhasználónév stb.
* segítség kérése a szülői felület használatával kapcsolatosan.
* lemondas@eszgsz.hu
* étkezés lemondása, amennyiben a szülői felület ideiglenesen nem elérhető, vagy nincs elektronikus levelezésre lehetőség
* tájékoztatás kérésére
* panaszkezeles@eszgsz.hu
* lemondott étkezés térítési díjának visszafizetés kérése,
* további panasz bejelentése

**Étkezési térítési díj fizetésének módjai:**

* bankkártyával a MultiSchool szülői on-line rendszerén keresztül minden hónap 5-25. között a következő hónapra vonatkozóan,
* készpénzben és bankkártyával az ÉSZGSZ központi pénztárában (1134 Budapest Róbert K. krt. 49-51.) előre meghirdetett befizetési napokon, aktuális hirdetmény a [www.eszgsz.hu](http://www.eszgsz.hu) oldalon elérhető,
* átutalással kizárólag egyéni, írásbeli kérelem engedélyezése alapján.

Az étkezés igénybevételéhez kapcsolatos nyomtatványokat, aktuális befizetési információinkat, tájékoztatóinkat az eszgsz.hu oldalon megtalálhatóak, letölthetőek.

Segítő együttműködésüket ezúton is köszönjük.

Budapest, 2024. április 12.

 **Simonné dr. Németh Katalin**

 igazgató